Hierdie nuwe prys word voortaan toegeken aan ’n musikant of aanbieding van uitmuntende gehalte wat buite die tradisionele kategorieë van kontemporêre musiek val.
Volgens Heinrich van der Mescht, sameroeper van die Woordtrofees-beoordelaarspaneel vir Klassiek musiek, was die uitvoerings vanjaar “van ’n buitengewoon hoë gehalte. ’n Hele aantal musici verskyn nie op die kort benoemingslys nie ten spyte van pragtige voordragte.
“Die trofee in die instrumentale afdeling word toegeken aan Miclen LaiPang, ’n virtuose violis met uitstekende intonasie en soet timbres. Daarby is hy ’n outentieke kunstenaar wat deurentyd op ’n roerende en entoesiastiese wyse met die gehoor kommunikeer.
“In die vokale afdeling gaan die trofee aan die oorrompelende Universiteitskoor Stellenbosch vir hulle stille, ontroerende, intense uitvoering.”